# Iris Oifigiúil C 43A/28 E

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 43A |
| | |
| An t-eagrán Gaeilge | Faisnéis agus Fógraí | 6528 Eanáir 2022 |

ISSN 1977-107X

Iris Oifigiúil

an Aontais Eorpaigh

C 43A

An t-eagrán Gaeilge

Faisnéis agus Fógraí

6528 Eanáir 2022

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An Coimisiún Eorpach |
| 2022/C 43 A/01 | Foilsiú folúntais d’fheidhm Chomhalta den Bhord agus Stiúrthóir Pleanála agus Cinntí Réitigh — COM/2022/20072 | 1 |
| 2022/C 43 A/02 | Foilsiú folúntais d’fheidhm Chathaoirleach an Bhoird Réitigh Aonair — COIM/2022/20074 | 6 |

Clár

Leathanach

V   Fógairtí

NÓSANNA IMEACHTA RIARACHÁIN

An Coimisiún Eorpach

2022/C 43 A/01

Foilsiú folúntais d’fheidhm Chomhalta den Bhord agus Stiúrthóir Pleanála agus Cinntí Réitigh — COM/2022/20072

1

2022/C 43 A/02

Foilsiú folúntais d’fheidhm Chathaoirleach an Bhoird Réitigh Aonair — COIM/2022/20074

6

---

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An Coimisiún Eorpach

| 28.1.2022 | GA | Iris Oifigiúil an Aontais Eorpaigh | CA 43/1 |
| --- | --- | --- | --- |

28.1.2022

GA

Iris Oifigiúil an Aontais Eorpaigh

CA 43/1

---

Foilsiú folúntais d’fheidhm Chomhalta den Bhord agus Stiúrthóir Pleanála agus Cinntí Réitigh

COM/2022/20072

(2022/C 43 A/01)

Cé sinn

Is é an Bord Réitigh Aonair (BRA) an t-údarás réitigh Eorpach ina bhfuil 400 ball foirne (1) agus oibríonn sé i ndlúthchomhar le húdaráis réitigh náisiúnta na mBallstát ar rannpháirtithe iad – lena gcruthaítear le chéile an Sásra Réitigh Aonair (SRA). Oibríonn BRA go dlúth leis an gCoimisiún Eorpach agus leis an mBanc Ceannais Eorpach (BCE) chun cobhsaíocht airgeadais a chosaint. Is é an misean atá aige a chinntiú go ndéanfar réiteach ordúil ar bhainc a bhfuil ag cliseadh orthu, sa chaoi nach mbeidh ach tionchar íosta ar an bhfíorgheilleagar agus ar airgeadas poiblí na mBallstát rannpháirteach agus níos faide i gcéin. Dá bhrí sin, bronntar cúraimí agus freagrachtaí sonracha ar BRA maidir le hullmhú do réiteach na mbanc a bhfuil ag cliseadh orthu nó ar dóigh dóibh cliseadh agus na cúraimí agus na freagrachtaí sin a chur i gcrích. Tá BRA freagrach freisin as an gCiste Réitigh Aonair (CRA) a bhainistiú, mar a bhunaítear leis an Rialachán maidir leis an Sásra Réitigh Aonair (2), chun a áirithiú go mbeidh tacaíocht chistiúcháin mheántéarmach ar fáil agus an banc á athstruchtúrú agus/nó á réiteach. Gníomhaireacht fhéinmhaoinithe de chuid an Aontais Eorpaigh is ea BRA.

An tairiscint

Tá próiseas roghnúcháin á eagrú ag an gCoimisiún Eorpach i gcomhairle le BRA le haghaidh Chomhalta an Bhoird agus Stiúrthóir Pleanála agus Cinntí Réitigh.

Is i mBruiséil na Beilge, áit a bhfuil suíomh BRA, atá an t-ionad oibre.

Rachaidh an t-iarrthóir a n-éireoidh leis/léi i mbun a dhualgas/dualgas (i) ina Chathaoirleach/Cathaoirleach agus ina Chomhalta/Comhalta vótála de chomhlachtaí cinnteoireachta de chuid BRA – an Bord ina sheisiún iomlánach agus ina sheisiún feidhmiúcháin; agus (ii) ina Stiúrthóir Pleanála Réitigh agus Cinntí in BRA. Mar chomhalta vótála den Bhord ina sheisiún iomlánach agus ina sheisiún feidhmiúcháin, cuirfidh sé/sí go gníomhach le comhlíonadh chúraimí agus fhreagrachtaí an Bhoird, i gcomhréir leis an sainordú a shanntar le Rialachán SRA.

Ina theannta sin, an t-iarrthóir a n-éireoidh leis/léi ina cháil/ina cáil mar Stiúrthóir Pleanála Réitigh agus Cinntí, beidh sé/sí i gceannas ar Stiúrthóireachtaí um Réiteach. Go háirithe, déanfaidh an t-iarrthóir a n-éireoidh leis/léi an méid seo a leanas:

| — | obair laethúil na Stiúrthóireachta faoi seach a bhainistiú agus feidhmiú rianúil agus éifeachtach a chinntiú, agus beidh dlúthchomhar le réimsí gnó eile de BRA san áireamh ann, go háirithe i measc na dtrí Stiúrthóireacht Réitigh, |
| --- | --- |

—

obair laethúil na Stiúrthóireachta faoi seach a bhainistiú agus feidhmiú rianúil agus éifeachtach a chinntiú, agus beidh dlúthchomhar le réimsí gnó eile de BRA san áireamh ann, go háirithe i measc na dtrí Stiúrthóireacht Réitigh,

| — | ullmhú na bpleananna réitigh a threorú agus a stiúradh le haghaidh na n-eintiteas a thagann faoi réim fhreagrachtaí na Stiúrthóireachta, |
| --- | --- |

—

ullmhú na bpleananna réitigh a threorú agus a stiúradh le haghaidh na n-eintiteas a thagann faoi réim fhreagrachtaí na Stiúrthóireachta,

| — | ullmhú na ngníomhaíochtaí agus más gá, cinntí réitigh a threorú agus a stiúradh maidir leis na heintitis a thagann faoi réim fhreagrachtaí na Stiúrthóireachta, |
| --- | --- |

—

ullmhú na ngníomhaíochtaí agus más gá, cinntí réitigh a threorú agus a stiúradh maidir leis na heintitis a thagann faoi réim fhreagrachtaí na Stiúrthóireachta,

| — | bainistiú a dhéanamh ar an gcomhar le húdaráis náisiúnta réitigh a thagann faoi réim fhreagrachtaí na Stiúrthóireachta, |
| --- | --- |

—

bainistiú a dhéanamh ar an gcomhar le húdaráis náisiúnta réitigh a thagann faoi réim fhreagrachtaí na Stiúrthóireachta,

| — | maoirseacht agus bainistiú a dhéanamh ar an gcomhar le BCE i gcomhthéacs oibreacha idir Foirne Réitigh Inmheánacha agus Comhfhoirne Maoirseachta na n-eintiteas a thagann faoi réim fhreagrachtaí na Stiúrthóireachta, |
| --- | --- |

—

maoirseacht agus bainistiú a dhéanamh ar an gcomhar le BCE i gcomhthéacs oibreacha idir Foirne Réitigh Inmheánacha agus Comhfhoirne Maoirseachta na n-eintiteas a thagann faoi réim fhreagrachtaí na Stiúrthóireachta,

| — | mar chomhalta de bhainistíocht shinsearach BRA, cur le beartais agus misean BRA a chinneadh, |
| --- | --- |

—

mar chomhalta de bhainistíocht shinsearach BRA, cur le beartais agus misean BRA a chinneadh,

| — | clársceidealú oibre a chomhordú ar leibhéal na Stiúrthóireachta, cuspóirí a leagan síos agus tosaíochtaí a chinneadh faoi chuimsiú phleanáil straitéiseach fhoriomlán BRA, |
| --- | --- |

—

clársceidealú oibre a chomhordú ar leibhéal na Stiúrthóireachta, cuspóirí a leagan síos agus tosaíochtaí a chinneadh faoi chuimsiú phleanáil straitéiseach fhoriomlán BRA,

| — | obair aonaid na Stiúrthóireachta a chomhordú, an mheánbhainistíocht a spreagadh agus tacú léi chun a gcuspóirí a bhaint amach agus chun acmhainneacht a mball foirne a bhaint amach. |
| --- | --- |

—

obair aonaid na Stiúrthóireachta a chomhordú, an mheánbhainistíocht a spreagadh agus tacú léi chun a gcuspóirí a bhaint amach agus chun acmhainneacht a mball foirne a bhaint amach.

| — | baint amach chuspóirí na Stiúrthóireachta a spriocdhíriú, i gcomhréir le sprioc-amanna agus caighdeáin cháilíochta a leagtar síos, agus monatóireacht agus meastóireacht a dhéanamh ar an dul chun cinn, comhar agus cumarsáid rianúil a chinntiú le Comhaltaí/Stiúrthóirí eile an Bhoird agus na Stiúrthóireachtaí, |
| --- | --- |

—

baint amach chuspóirí na Stiúrthóireachta a spriocdhíriú, i gcomhréir le sprioc-amanna agus caighdeáin cháilíochta a leagtar síos, agus monatóireacht agus meastóireacht a dhéanamh ar an dul chun cinn, comhar agus cumarsáid rianúil a chinntiú le Comhaltaí/Stiúrthóirí eile an Bhoird agus na Stiúrthóireachtaí,

| — | cleachtais dhearfacha a chur chun cinn i leith pháirtithe leasmhara inmheánacha agus seachtracha na Stiúrthóireachta, agus |
| --- | --- |

—

cleachtais dhearfacha a chur chun cinn i leith pháirtithe leasmhara inmheánacha agus seachtracha na Stiúrthóireachta, agus

| — | caidreamh a dhéanamh agus a choinneáil ar bun le hinstitiúidí agus comhlachtaí an Aontais agus le haon údarás poiblí agus eintiteas príobháideach eile maidir le hábhair a thagann faoi réim fhreagrachtaí a Stiúrthóireachta. |
| --- | --- |

—

caidreamh a dhéanamh agus a choinneáil ar bun le hinstitiúidí agus comhlachtaí an Aontais agus le haon údarás poiblí agus eintiteas príobháideach eile maidir le hábhair a thagann faoi réim fhreagrachtaí a Stiúrthóireachta.

D’fhéadfaí go n-iarrfadh Cathaoirleach BRA go díreach ar an iarrthóir a n-éireoidh leis/léi cúraimí eile a dhéanamh a thagann faoi réim fhreagrachtaí BRA.

Tuairisceoidh sé/sí do Chathaoirleach BRA maidir lena ionchur/hionchur aonair mar Stiúrthóir Pleanála agus Cinntí Réitigh.

Cad atá á lorg againn (critéir roghnúcháin)

Ba cheart do na hiarrthóirí na critéir roghnúcháin seo a leanas a chomhlíonadh:

Scileanna bainistíochta

| — | taithí ar fhoirne móra ina bhfuil cúlraí ildisciplíneacha (agus ilchultúrtha go hidéalach) a stiúradh go rathúil ar leibhéal bainistíochta agus taithí ar fhoireann a spreagadh chun ardleibhéil feidhmíochta a bhaint amach, |
| --- | --- |

—

taithí ar fhoirne móra ina bhfuil cúlraí ildisciplíneacha (agus ilchultúrtha go hidéalach) a stiúradh go rathúil ar leibhéal bainistíochta agus taithí ar fhoireann a spreagadh chun ardleibhéil feidhmíochta a bhaint amach,

| — | cumas a bhfuil cruthúnas air chun cinntí a dhéanamh agus a chur chun feidhme ar an leibhéal straitéiseach agus ar an leibhéal oibríochtúil araon, |
| --- | --- |

—

cumas a bhfuil cruthúnas air chun cinntí a dhéanamh agus a chur chun feidhme ar an leibhéal straitéiseach agus ar an leibhéal oibríochtúil araon,

| — | tuiscint mhaith ar cheannaireacht agus taithí oibre i dtimpeallacht ilchultúrtha. |
| --- | --- |

—

tuiscint mhaith ar cheannaireacht agus taithí oibre i dtimpeallacht ilchultúrtha.

Sainscileanna agus saintaithí

| — | eolas cuimsitheach ar an earnáil baincéireachta agus airgeadais, |
| --- | --- |

—

eolas cuimsitheach ar an earnáil baincéireachta agus airgeadais,

| — | taithí an-mhaith i gceann amháin nó níos mó de na réimsí seo: maoirseacht, athstruchtúrú nó réiteach institiúidí airgeadais, rialú na hearnála airgeadais, an earnáil baincéireachta go háirithe, |
| --- | --- |

—

taithí an-mhaith i gceann amháin nó níos mó de na réimsí seo: maoirseacht, athstruchtúrú nó réiteach institiúidí airgeadais, rialú na hearnála airgeadais, an earnáil baincéireachta go háirithe,

| — | eolas ar institiúidí agus ar phróisis chinnteoireachta an Aontais mar aon le taithí a bhaineann le gníomhaíochtaí BRA i bpróisis Eorpacha agus idirnáisiúnta nó ar a laghad san earnáil phríobháideach ar leibhéal idirnáisiúnta. |
| --- | --- |

—

eolas ar institiúidí agus ar phróisis chinnteoireachta an Aontais mar aon le taithí a bhaineann le gníomhaíochtaí BRA i bpróisis Eorpacha agus idirnáisiúnta nó ar a laghad san earnáil phríobháideach ar leibhéal idirnáisiúnta.

Buanna pearsanta

| — | sárscileanna comhordaithe agus anailísiúcháin agus cumas chun caidreamh fónta oibre a fhorbairt le hionadaithe ardleibhéil páirtithe leasmhara ábhartha, |
| --- | --- |

—

sárscileanna comhordaithe agus anailísiúcháin agus cumas chun caidreamh fónta oibre a fhorbairt le hionadaithe ardleibhéil páirtithe leasmhara ábhartha,

| — | tuiscint shármhaith ar fhreagracht agus ar thionscnamh agus an cumas gníomhaíochtaí a fhorbairt agus a chur chun feidhme, go háirithe i gcásanna bainistithe géarchéime, |
| --- | --- |

—

tuiscint shármhaith ar fhreagracht agus ar thionscnamh agus an cumas gníomhaíochtaí a fhorbairt agus a chur chun feidhme, go háirithe i gcásanna bainistithe géarchéime,

| — | sárscileanna cumarsáide, cur i láthair agus idirphearsanta, |
| --- | --- |

—

sárscileanna cumarsáide, cur i láthair agus idirphearsanta,

Ní mór na cáilíochtaí seo a bheith ag iarrthóirí (ceanglais incháilitheachta)

Ní dhéanfar iarrthóirí a mheas don chéim roghnúcháin ach amháin ar bhonn na gcritéar foirmiúil seo a leanas nach mór a bheith comhlíonta faoin sprioc-am le hiarratas a dhéanamh:

| — | Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh. |
| --- | --- |

—

Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos). |
| --- | --- |

—

nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos).

| — | Taithí oibre: ní mór d’iarrthóirí taithí oibre iarchéime 15 bliana ar a laghad a bheith acu (3) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre a bheith i réimsí a bhaineann le maoirseacht, athstruchtúrú nó réiteach institiúidí airgeadais agus rialáil na hearnála airgeadais. |
| --- | --- |

—

Taithí oibre: ní mór d’iarrthóirí taithí oibre iarchéime 15 bliana ar a laghad a bheith acu (3) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre a bheith i réimsí a bhaineann le maoirseacht, athstruchtúrú nó réiteach institiúidí airgeadais agus rialáil na hearnála airgeadais.

| — | Taithí bhainistíochta: 10 mbliana den taithí oibre iarchéime a bheith faighte i bhfeidhm bhainistíochta (4) agus 5 bliana ar a laghad di a bheith faighte i leibhéal inchomparáide i réimse atá ábhartha don phost seo. |
| --- | --- |

—

Taithí bhainistíochta: 10 mbliana den taithí oibre iarchéime a bheith faighte i bhfeidhm bhainistíochta (4) agus 5 bliana ar a laghad di a bheith faighte i leibhéal inchomparáide i réimse atá ábhartha don phost seo.

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (5) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (5) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Níl aon teorainn aoise ann. |
| --- | --- |

—

Níl aon teorainn aoise ann.

Roghnú agus ceapadh

Ceapfaidh Coláiste na gCoimisinéirí an Comhalta den Bhord/Stiúrthóir Pleanála agus Cinntí Réitigh ar bhonn gearrliosta a chuirfidh an Coimisiún Eorpach ar fáil.

Chun an gearrliosta sin a thiomsú, eagraíonn an Coimisiún Eorpach roghnú de réir a nósanna imeachta roghnúcháin agus earcaíochta (féach an Doiciméad ar Bheartas Oifigeach Sinsearach (6)) agus i gcomhréir leis an Rialachán maidir leis an Sásra Réitigh Aonair (7).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun, i gcomhairle leis an mBord Réitigh Aonair. Déanfaidh an painéal sin anailísiú ar na hiarratais go léir, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas agus a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

I ndiaidh na n-agallamh sin, tarraingeoidh an painéal réamhroghnúcháin suas a thuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtabharfar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh CCA gearrliosta d’iarrthóirí a mheasann sé a bheadh oiriúnach don fheidhm.

Is é an Comhalta den Choimisiúin atá i gceannas ar an Ard-Stiúrthóireacht a bhfuil caidreamh leis an mBord Réitigh Aonair faoina cúram a chuirfidh na hiarrthóirí atá ar ghearrliosta CCA faoi agallamh.

Tar éis na n-agallamh sin, agus tar éis éisteacht leis an mBord ina sheisiún iomlánach, glacfaidh an Coimisiún Eorpach gearrliosta de na hiarrthóirí is oiriúnaí. Ní hionann duine a bheith ar an ngearrliosta agus ráthaíocht a bheith aige/aici go gceapfar é/í.

Cuirtear an gearrliosta sin chuig Parlaimint na hEorpa lena fhormheas; ag an am céanna, cuirtear Comhairle an Aontais Eorpaigh ar an eolas. Ansin, cuirfidh an Coimisiún Eorpach togra faoi bhráid Pharlaimint na hEorpa maidir le Comhalta den Bhord/Stiúrthóir Pleanála agus Cinntí Réitigh a cheapadh, lena fhormheas.

Tar éis don Pharlaimint an togra sin a fhormheas, glacfaidh an Chomhairle cinneadh cur chun feidhme agus í ag gníomhú trí thromlach cáilithe, chun an Comhalta den Bhord/Stiúrthóir Pleanála agus Cinntí Réitigh a cheapadh. D’fhéadfaí a iarraidh ar iarrthóir dul faoi agallaimh bhreise agus/nó tástálacha breise a dhéanamh, sa bhreis orthu siúd a luadh thuas.

Ba cheart d’iarrthóirí a thabhairt faoi deara go bhféadfaí an gearrliosta sin a phoibliú tar éis don Choimisiún Eorpach é a ghlacadh.

Comhdheiseanna

Cuireann institiúidí an Aontais Eorpaigh agus BRA beartas comhdheiseanna agus neamh-idirdhealaithe i bhfeidhm de réir Airteagal 1d de na Rialacháin Foirne (8). Cuirtear fáilte ar leith roimh iarratais ó mhná.

Coinníollacha fostaíochta

Ceaptar an Comhalta den Bhord/Stiúrthóir Pleanála agus Cinntí Réitigh ar feadh tréimhse 5 bliana nach féidir a athnuachan. Measfar é/í a bheith ar aon chéim le Breitheamh de Chúirt Bhreithiúnais an Aontais Eorpaigh maidir le díolaíochtaí agus aois inphinsin, mar atá leagtha síos i Rialachán Uimh. 422/67/CEE (9). Beidh a thuarastal/a tuarastal bunaithe ar ghrád AD 16, céim 3, faoi réir fachtóir iolrúcháin atá cothrom le 101 % de thuarastal an ghráid agus na céime sin (10). Ní bheidh sé/sí faoi réir ag aois scoir uasta. Maidir le gach coinníoll fostaíochta eile, beidh feidhm de réir analaí ag na Rialacháin Foirne agus ag Coinníollacha Fostaíochta Seirbhíseach Eile.

Is i mBruiséil na Beilge, áit a bhfuil suíomh BRA, atá an t-ionad oibre.

Beidh an folúntas ann ón 21 Márta 2023 amach.

Neamhspleáchas agus dearbhú leasanna

Ní mór do chomhaltaí an Bhoird, ina sheisiún iomlánach agus ina sheisiún feidhmiúcháin, gníomhú go neamhspleách agus chun leasa an Aontais amháin agus ní fhéadfaidh siad treoracha a lorg nó a ghlacadh ó institiúidí nó ó chomhlachtaí an Aontais Eorpaigh, ó aon rialtas Ballstáit nó ó aon chomhlacht príobháideach nó poiblí eile. A luaithe a cheapfar é/í le haghaidh fheidhm Chomhalta den Bhord/Stiúrthóir Pleanála agus Cinntí Réitigh, beidh sé/sí ina ghairmí/gairmí lánaimseartha agus ní fhéadfaidh sé/sí aon oifig eile a shealbhú ar an leibhéal náisiúnta, ar leibhéal an Aontais nó ar an leibhéal idirnáisiúnta.

Sula rachaidh an t-iarrthóir a roghnófar i mbun a chuid/cuid dualgas, cuirfear de cheangal air/uirthi dearbhú a thabhairt go bhfuil sé/sí tiomanta a bheith ag gníomhú go neamhspleách ar mhaithe leis an bpobal agus aon leas atá aige/aici a d’fhéadfaí a mheas a bheith dochrach dá neamhspleáchas a dhearbhú.

Deimhníonn na hiarrthóirí go bhfuil siad toilteanach déanamh amhlaidh trí iarratas a dhéanamh ar an bhfolúntas seo. Nuair a cheapfar é/í, beidh an Comhalta den Bhord faoi réir an Chóid Iompair, agus é/í ina Stiúrthóir Pleanála agus Cinntí Réitigh, beidh sé/sí faoi réir na Rialachán Foirne agus Choinníollacha Fostaíochta Seirbhíseach Eile, agus níos sonraí faoi réir Theideal II de, agus cód eitice agus dea-iompraíocht riaracháin faoi chomhair fhoireann BRA.

Nós imeachta maidir le hiarratas a dhéanamh

Sula gcuirfear an t-iarratas isteach, ba cheart don iarrthóir a sheiceáil go cúramach an gcomhlíonann sé/sí gach ceann de na riachtanais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplóma, an taithí oibre ardleibhéil agus an acmhainn theangeolaíoch atá ag teastáil. Má tá aon cheann de na riachtanais incháilitheachta nach gcomhlíonann iarrthóir, eisiafar é/í go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú ar an idirlíon ar an suíomh gréasáin seo thíos agus na treoracha maidir le céimeanna éagsúla an phróisis a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun do chlárú a dheimhniú agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass más féidir é (11), agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Ar chríochnú do chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Má tá tuilleadh eolais uait nó má bhíonn fadhbanna teicniúla agat, seol ríomhphost chuig: HR-MANAGEMENT-ONLINE@ec.europa.eu

Dáta deiridh

Is é an 25 Feabhra 2022, 12.00 meán lae, am na Bruiséile, an sprioc-am le clárú. Ní féidir clárú ina dhiaidh sin.

Is fútsa atá sé do chlárúchán ar líne a chríochnú in am. Moltar go láidir duit gan fanacht go dtí cúpla lá roimh an sprioc-am chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárúchán ar líne sula mbeadh sé críochnaithe agat, rud a chuirfeadh iallach ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlactar le clárúcháin dhéanacha.

Forchoimeádann an Coimisiún Eorpach an ceart dáta deiridh an fholúntais seo a chur siar trína fhoilsiú in Iris Oifigiúil an Aontais Eorpaigh amháin.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin. Tá cosc ar iarrthóirí dul i dteagmháil, bíodh sé díreach nó indíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Cinnteoidh an Coimisiún agus BRA go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (12). Baineann sé sin go háirithe le rúndacht agus slándáil na sonraí sin.

---

(1)  https://www.srb.europa.eu/system/files/media/document/Annual%20Report%202020_Final_web.pdf, tuarascáil bhliantúil BRA 2020 lch. 72.

(2)  Rialachán (AE) Uimh. 806/2014 ó Pharlaimint na hEorpa agus ón gComhairle an 15 Iúil 2014 lena mbunaítear rialacha aonfhoirmeacha agus nós imeachta aonfhoirmeach maidir le réiteach institiúidí creidmheasa agus gnólachtaí infheistíochta áirithe faoi chuimsiú Sásra Réitigh Aonair agus Ciste Réitigh Aonair agus lena leasaítear Rialachán (AE) Uimh. 1093/2010 (IO L 225, 30.7.2014, lch. 1) https://eur-lex.europa.eu/legal-content/GA/TXT/?uri=celex:32014R0806

(3)  Ní chuirtear taithí oibre san áireamh ach amháin más fíorchaidreamh oibre atá i gceist léi, caidreamh atá sainmhínithe mar fhíorobair a bhfuarthas pá aisti agus mar fhostaí (aon chineál conartha) nó mar sholáthraí seirbhíse. Déanfar gníomhaíocht ghairmiúil a rinneadh ar bhonn páirtaimseartha a ríomh ar bhonn pro rata, de réir chéatadán deimhnithe na n-uaireanta lánaimseartha a oibríodh. Cuirtear saoire mháithreachais/saoire tuismitheora/saoire páiste a uchtú san áireamh más faoi chuimsiú conradh oibre atá sí. Déantar dochtúireachtaí a chomhshamhlú le taithí oibre, fiú amháin nuair nach dochtúireachtaí ar pá iad, ach uastréimhse 3 bliana amháin atá i gceist sa chás sin, ar choinníoll gur éirigh leis an iarrthóir an dochtúireacht a bhaint amach. Ní féidir tréimhse áirithe a áireamh ach uair amháin.

(4)  Ba cheart d’iarrthóirí a léiriú go soiléir ina gcuraclam vitae na blianta go léir ina bhfuair siad taithí bhainistíochta: (i) teideal agus ról na bpost bainistíochta a bhí acu; (ii) an líon ball foirne a ndearna siad maoirseacht orthu sna poist sin; (iii) méid na mbuiséad a bhainistigh siad; (iv) líon na sraitheanna ordlathais os a gcionn agus faoina mbun; agus (v) líon a bpiaraí.

(5)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (is i mBéarla amháin atá an doiciméad ar fáil).

(7)  https://eur-lex.europa.eu/legal-content/GA/TXT/?uri=celex:32014R0806

(8)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(9)  https://eur-lex.europa.eu/legal-content/EN/TXT/PDF/?uri=CELEX:31967R0422&from=EN

(10)  https://eur-lex.europa.eu/legal-content/GA/TXT/?uri=celex:32014R0806

(11)  Tá eolas le fáil faoi conas CV Europass a chruthú ar líne ag: https://europa.eu/europass/en/create-europass-cv

(12)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

---

| 28.1.2022 | GA | Iris Oifigiúil an Aontais Eorpaigh | CA 43/6 |
| --- | --- | --- | --- |

28.1.2022

GA

Iris Oifigiúil an Aontais Eorpaigh

CA 43/6

---

Foilsiú folúntais d’fheidhm Chathaoirleach an Bhoird Réitigh Aonair

COIM/2022/20074

(2022/C 43 A/02)

Cé sinn

Is é an Bord Réitigh Aonair (SRB) an t-údarás réitigh Eorpach ina bhfuil 400 ball foirne (1) agus oibríonn sé i ndlúthchomhar le húdaráis réitigh náisiúnta na mBallstát ar rannpháirtithe iad – lena gcruthaítear le chéile an Sásra Réitigh Aonair (SRA). Oibríonn BRA go dlúth leis an gCoimisiún Eorpach agus leis an mBanc Ceannais Eorpach (BCE) chun cobhsaíocht airgeadais a chosaint. Is é an misean atá aige a chinntiú go ndéanfar réiteach ordúil ar bhainc a bhfuil ag cliseadh orthu, sa chaoi nach mbeidh ach tionchar íosta ar an bhfíorgheilleagar agus ar airgeadas poiblí na mBallstát rannpháirteach agus níos faide i gcéin. Dá bhrí sin, bronntar cúraimí agus freagrachtaí sonracha ar BRA maidir le hullmhú do réiteach na mbanc a bhfuil ag cliseadh orthu nó ar dóigh dóibh cliseadh agus na cúraimí agus na freagrachtaí sin a chur i gcrích. Tá BRA freagrach freisin as an gCiste Réitigh Aonair (CRA) a bhainistiú, mar a bhunaítear leis an Rialachán maidir leis an Sásra Réitigh Aonair (2), chun a chinntiú go mbeidh tacaíocht chistiúcháin mheántéarmach ar fáil agus an banc á athstruchtúrú agus/nó á réiteach. Gníomhaireacht fhéinmhaoinithe de chuid an Aontais Eorpaigh is ea an Bord Réitigh Aonair (BRA).

An tairiscint

Tá próiseas roghnúcháin á eagrú ag an gCoimisiún Eorpach i gcomhairle le BRA le haghaidh Chathaoirleach an Bhoird Réitigh Aonair.

Is i mBruiséil na Beilge, áit a bhfuil suíomh BRA, atá an t-ionad oibre.

An t-iarrthóir a n-éireoidh leis i dtaca le post an Chathaoirligh, rachaidh sé i mbun na ndualgas seo a leanas: (i) ina Chathaoirleach agus ina Chomhalta vótála de chomhlachtaí cinnteoireachta de chuid BRA – an Bord ina Sheisiún Iomlánach agus an Seisiún Feidhmiúcháin; (ii) ina Chathaoirleach ar BRA mar údarás AE atá freagrach as a chúraimí riaracháin agus bainistíochta. Beidh sé/sí i gceannas ar BRA agus cuirfidh sé/sí go gníomhach le comhlíonadh mhisean agus freagrachtaí an údaráis, i gcomhréir leis an sainordú a shanntar le Rialachán SRA.

Is ionadaí dlíthiúil agus urlabhraí de chuid an Bhoird an t-iarrthóir a n-éireoidh leis ina cháil mar Chathaoirleach agus mar Chomhalta vótála de chomhlachtaí cinnteoireachta BRA. Déanfaidh sé/sí an méid seo a leanas go háirithe:

| — | obair an Bhoird a ullmhú agus na Seisiúin Iomlánacha agus na Seisiúin Feidhmiúcháin a thionól agus cathaoirleacht a dhéanamh orthu, |
| --- | --- |

—

obair an Bhoird a ullmhú agus na Seisiúin Iomlánacha agus na Seisiúin Feidhmiúcháin a thionól agus cathaoirleacht a dhéanamh orthu,

| — | páirt a ghlacadh, arna iarraidh sin do Pharlaimint na hEorpa agus/nó don Chomhairle, in éisteachtaí ar fhorghníomhú chúraimí réitigh an Bhoird agus tuarascálacha bliantúla a chur faoi bhráid na n-institiúidí sin, |
| --- | --- |

—

páirt a ghlacadh, arna iarraidh sin do Pharlaimint na hEorpa agus/nó don Chomhairle, in éisteachtaí ar fhorghníomhú chúraimí réitigh an Bhoird agus tuarascálacha bliantúla a chur faoi bhráid na n-institiúidí sin,

| — | páirt a ghlacadh, ar cuireadh ó pharlaimintí náisiúnta na mBallstát rannpháirteach, nó ó údaráis náisiúnta ábhartha eile, i malartuithe tuairimí agus i bplé, |
| --- | --- |

—

páirt a ghlacadh, ar cuireadh ó pharlaimintí náisiúnta na mBallstát rannpháirteach, nó ó údaráis náisiúnta ábhartha eile, i malartuithe tuairimí agus i bplé,

| — | cur le cruinnithe agus leis an bplé maidir le hábhair atá ábhartha i dtaca le forfheidhmiú chúraimí agus freagrachtaí SRA a chur i gcrích ar ardleibhéal polaitiúil san Aontas Eorpach agus go hidirnáisiúnta. |
| --- | --- |

—

cur le cruinnithe agus leis an bplé maidir le hábhair atá ábhartha i dtaca le forfheidhmiú chúraimí agus freagrachtaí SRA a chur i gcrích ar ardleibhéal polaitiúil san Aontas Eorpach agus go hidirnáisiúnta.

Ina theannta sin, agus é/í ina Chathaoirleach/Cathaoirleach ar an mBord Réitigh Aonair mar údarás de chuid an Aontais beidh sé/sí freagrach as an méid seo a leanas:

| — | gníomhú mar cheann agus ionadaí dlíthiúil BRA, |
| --- | --- |

—

gníomhú mar cheann agus ionadaí dlíthiúil BRA,

| — | an Bord Réitigh Aonair a stiúradh agus a bhainistiú, le cuidiú ón Leas-Chathaoirleach agus le tacaíocht ó fhoireann thiomnaithe, |
| --- | --- |

—

an Bord Réitigh Aonair a stiúradh agus a bhainistiú, le cuidiú ón Leas-Chathaoirleach agus le tacaíocht ó fhoireann thiomnaithe,

| — | a bheith ag obair leis an mBord chun treoir agus cuspóirí straitéiseacha an údaráis a shocrú, |
| --- | --- |

—

a bheith ag obair leis an mBord chun treoir agus cuspóirí straitéiseacha an údaráis a shocrú,

| — | na hullmhúcháin maidir le clár oibre BRA a stiúradh agus é a chur chun feidhme, |
| --- | --- |

—

na hullmhúcháin maidir le clár oibre BRA a stiúradh agus é a chur chun feidhme,

| — | gach gnó foirne, |
| --- | --- |

—

gach gnó foirne,

| — | gnóthaí riaracháin ó lá go lá, |
| --- | --- |

—

gnóthaí riaracháin ó lá go lá,

| — | dréachtbhuiséad BRA a bhunú agus a chur chun feidhme, |
| --- | --- |

—

dréachtbhuiséad BRA a bhunú agus a chur chun feidhme,

| — | tuarascálacha bliantúla BRA a ullmhú maidir le cur i gcrích na gcúraimí a thugtar dó le Rialachán SRA. |
| --- | --- |

—

tuarascálacha bliantúla BRA a ullmhú maidir le cur i gcrích na gcúraimí a thugtar dó le Rialachán SRA.

Beidh an Cathaoirleach cuntasach do Pharlaimint na hEorpa, don Chomhairle agus don Choimisiún as cur chun feidhme na gcúraimí BRA a thugtar dó le Rialachán SRA.

Cad atá á lorg againn (critéir roghnúcháin)

Ba cheart do na hiarrthóirí na critéir roghnúcháin seo a leanas a chomhlíonadh:

Scileanna bainistíochta

| — | taithí rathúil i ról feidhmiúcháin, in eagraíocht (poiblí nó príobháideach) a stiúradh ina bhfuil cuspóirí uaillmhianacha agus cúraimí casta i gceist agus í a stiúradh chun a cuspóirí a bhaint amach, |
| --- | --- |

—

taithí rathúil i ról feidhmiúcháin, in eagraíocht (poiblí nó príobháideach) a stiúradh ina bhfuil cuspóirí uaillmhianacha agus cúraimí casta i gceist agus í a stiúradh chun a cuspóirí a bhaint amach,

| — | an cumas fís straitéiseach a fhorbairt agus a chur chun feidhme agus cumas a bhfuil cruthúnas air chun cinntí a dhéanamh agus a chur chun feidhme, ar an leibhéal straitéiseach agus ar an leibhéal oibríochtúil araon, |
| --- | --- |

—

an cumas fís straitéiseach a fhorbairt agus a chur chun feidhme agus cumas a bhfuil cruthúnas air chun cinntí a dhéanamh agus a chur chun feidhme, ar an leibhéal straitéiseach agus ar an leibhéal oibríochtúil araon,

| — | braistint na freagrachta agus an tionscnaimh a bhfuil cruthúnas uirthi agus an cumas chun réitigh inoibrithe a fhorbairt atá riachtanach d’fheidhmiú na heagraíochta agus an cumas iad a chur chun feidhme, |
| --- | --- |

—

braistint na freagrachta agus an tionscnaimh a bhfuil cruthúnas uirthi agus an cumas chun réitigh inoibrithe a fhorbairt atá riachtanach d’fheidhmiú na heagraíochta agus an cumas iad a chur chun feidhme,

| — | tuiscint mhaith ar cheannaireacht agus taithí oibre i dtimpeallacht ilchultúrtha. |
| --- | --- |

—

tuiscint mhaith ar cheannaireacht agus taithí oibre i dtimpeallacht ilchultúrtha.

Sainscileanna agus saintaithí

| — | eolas cuimsitheach ar an earnáil baincéireachta agus airgeadais agus ar a gcreat rialála, |
| --- | --- |

—

eolas cuimsitheach ar an earnáil baincéireachta agus airgeadais agus ar a gcreat rialála,

| — | taithí an-mhaith i gceann amháin nó níos mó de na réimsí seo: maoirseacht, athstruchtúrú nó réiteach institiúidí airgeadais, rialú na hearnála airgeadais, |
| --- | --- |

—

taithí an-mhaith i gceann amháin nó níos mó de na réimsí seo: maoirseacht, athstruchtúrú nó réiteach institiúidí airgeadais, rialú na hearnála airgeadais,

| — | eolas cuimsitheach ar an gcreat rialála Eorpach agus idirnáisiúnta chomh maith le feidhmiú chomhlachtaí an Aontais agus phróisis chinnteoireachta an Aontais agus phróisis Eorpacha agus idirnáisiúnta eile atá ábhartha maidir le gníomhaíochtaí an Bhoird. |
| --- | --- |

—

eolas cuimsitheach ar an gcreat rialála Eorpach agus idirnáisiúnta chomh maith le feidhmiú chomhlachtaí an Aontais agus phróisis chinnteoireachta an Aontais agus phróisis Eorpacha agus idirnáisiúnta eile atá ábhartha maidir le gníomhaíochtaí an Bhoird.

Buanna pearsanta

| — | sárscileanna cumarsáide, cur i láthair agus idirphearsanta, |
| --- | --- |

—

sárscileanna cumarsáide, cur i láthair agus idirphearsanta,

| — | sárscileanna caibidlíochta agus an cumas chun caidreamh oibre iontaofa a chothú le páirtithe leasmhara ardleibhéil san earnáil phoiblí agus san earnáil phríobháideach. |
| --- | --- |

—

sárscileanna caibidlíochta agus an cumas chun caidreamh oibre iontaofa a chothú le páirtithe leasmhara ardleibhéil san earnáil phoiblí agus san earnáil phríobháideach.

Ní mór na cáilíochtaí seo a bheith ag iarrthóirí (ceanglais incháilitheachta)

Ní dhéanfar iarrthóirí a mheas don chéim roghnúcháin ach amháin ar bhonn na gcritéar foirmiúil seo a leanas nach mór a bheith comhlíonta faoin sprioc-am le hiarratas a dhéanamh:

| — | Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh. |
| --- | --- |

—

Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos). |
| --- | --- |

—

nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos).

| — | Taithí oibre: ní mór d’iarrthóirí taithí oibre iarchéime 15 bliana ar a laghad a bheith acu (3) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre a bheith i réimsí a bhaineann le maoirseacht, athstruchtúrú nó réiteach institiúidí airgeadais agus rialáil na hearnála airgeadais. |
| --- | --- |

—

Taithí oibre: ní mór d’iarrthóirí taithí oibre iarchéime 15 bliana ar a laghad a bheith acu (3) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre a bheith i réimsí a bhaineann le maoirseacht, athstruchtúrú nó réiteach institiúidí airgeadais agus rialáil na hearnála airgeadais.

| — | Taithí bhainistíochta: 10 mbliana den taithí oibre iarchéime a bheith faighte i bhfeidhm bhainistíochta (4) agus 5 bliana ar a laghad di a bheith faighte i bhfeidhm bhainistíochta ardleibhéil i réimse atá ábhartha don phost seo. |
| --- | --- |

—

Taithí bhainistíochta: 10 mbliana den taithí oibre iarchéime a bheith faighte i bhfeidhm bhainistíochta (4) agus 5 bliana ar a laghad di a bheith faighte i bhfeidhm bhainistíochta ardleibhéil i réimse atá ábhartha don phost seo.

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (5) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (5) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Níl aon teorainn aoise ann. |
| --- | --- |

—

Níl aon teorainn aoise ann.

Roghnú agus ceapadh

Ceapfaidh Coláiste na gCoimisinéirí an Cathaoirleach ar bhonn gearrliosta a chuirfidh an Coimisiún Eorpach ar fáil.

Chun an gearrliosta sin a thiomsú, eagraíonn an Coimisiún Eorpach roghnú de réir a nósanna imeachta roghnúcháin agus earcaíochta (féach an Doiciméad ar Bheartas Oifigeach Sinsearach (6)) agus i gcomhréir leis an Rialachán maidir leis an Sásra Réitigh Aonair (7).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun, i gcomhairle leis an mBord Réitigh Aonair. Déanfaidh an painéal sin anailísiú ar na hiarratais go léir, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas agus a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

I ndiaidh na n-agallamh sin, tarraingeoidh an painéal réamhroghnúcháin suas a thuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtabharfar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh CCA gearrliosta d’iarrthóirí a mheasann sé a bheadh oiriúnach don fheidhm.

Is é an Comhalta den Choimisiúin atá i gceannas ar an Ard-Stiúrthóireacht a bhfuil caidreamh leis an mBord Réitigh Aonair faoina cúram a chuirfidh na hiarrthóirí atá ar ghearrliosta CCA faoi agallamh.

Tar éis na n-agallamh sin, agus tar éis éisteacht leis an mBord ina Sheisiún Iomlánach, glacfaidh an Coimisiún Eorpach gearrliosta de na hiarrthóirí is oiriúnaí. Ní hionann duine a bheith ar an bpainéal agus ráthaíocht a bheith aige go gceapfar é.

Cuirtear an gearrliosta sin chuig Parlaimint na hEorpa lena fhormheas; ag an am céanna, cuirtear Comhairle an Aontais Eorpaigh ar an eolas. Ansin, cuirfidh an Coimisiún Eorpach togra faoi bhráid Pharlaimint na hEorpa maidir le Cathaoirleach an Bhoird Aonair Réitigh a cheapadh, lena fhormheas.

Tar éis don Pharlaimint an togra sin a fhormheas, glacfaidh an Chomhairle cinneadh cur chun feidhme agus í ag gníomhú trí thromlach cáilithe, chun Cathaoirleach an Bhoird Réitigh Aonair a cheapadh. D’fhéadfaí a iarraidh ar iarrthóir dul faoi agallaimh bhreise agus/nó tástálacha breise a dhéanamh, sa bhreis orthu siúd a luadh thuas.

Ba cheart d’iarrthóirí a thabhairt faoi deara go bhféadfaí an gearrliosta sin a phoibliú tar éis don Choimisiún Eorpach é a ghlacadh.

Comhdheiseanna

Cuireann institiúidí an Aontais Eorpaigh agus BRA beartas comhdheiseanna agus neamh-idirdhealaithe i bhfeidhm de réir Airteagal 1d de na Rialacháin Foirne (8). Cuirtear fáilte ar leith roimh iarratais ó mhná.

Coinníollacha fostaíochta

Ceaptar an Cathaoirleach ar feadh tréimhse 5 bliana nach féidir a athnuachan. Measfar é/í a bheith ar aon chéim le Breitheamh de Chúirt Bhreithiúnais an Aontais Eorpaigh maidir le díolaíochtaí agus aois inphinsin, mar atá leagtha síos i Rialachán Uimh. 422/67/CEE (9). Beidh a thuarastal/a tuarastal bunaithe ar ghrád AD 16, céim 3, faoi réir fachtóir iolrúcháin atá cothrom le 125 % de thuarastal an ghráid agus na céime sin (10). Ní bheidh sé/sí faoi réir ag aois scoir uasta. Maidir le gach coinníoll fostaíochta eile, beidh feidhm de réir analaí ag na Rialacháin Foirne agus ag Coinníollacha Fostaíochta Seirbhíseach Eile.

Is i mBruiséil na Beilge, áit a bhfuil suíomh BRA, atá an t-ionad oibre.

Beidh an folúntas ann ón 23 Nollaig 2022 amach.

Neamhspleáchas agus dearbhú leasanna

Ní mór do chomhaltaí an Bhoird, ina sheisiún iomlánach agus ina sheisiún feidhmiúcháin, gníomhú go neamhspleách agus chun leasa an Aontais amháin agus ní fhéadfaidh siad treoracha a lorg nó a ghlacadh ó institiúidí nó ó chomhlachtaí an Aontais Eorpaigh, ó aon rialtas Ballstáit nó ó aon chomhlacht príobháideach nó poiblí eile. A luaithe a cheapfar é/í le haghaidh fheidhm Chathaoirleach BRA, beidh sé/sí ina ghairmí/gairmí lánaimseartha agus ní fhéadfaidh sé/sí aon oifig eile a shealbhú ar an leibhéal náisiúnta, ar leibhéal an Aontais nó ar an leibhéal idirnáisiúnta.

Sula rachaidh an t-iarrthóir a roghnófar i mbun a chuid dualgas, cuirfear de cheangal air dearbhú a thabhairt go bhfuil sé tiomanta a bheith ag gníomhú go neamhspleách ar mhaithe leis an bpobal agus aon leas atá aige a d’fhéadfaí a mheas a bheith dochrach dá neamhspleáchas a dhearbhú.

Deimhníonn na hiarrthóirí go bhfuil siad toilteanach déanamh amhlaidh trí iarratas a dhéanamh ar an bhfolúntas seo. Nuair a cheapfar é, beidh an Cathaoirleach faoi réir an Chóid Iompair, agus é ina Chathaoirleach ar BRA mar údarás, beidh sé faoi réir na Rialachán Foirne agus Choinníollacha Fostaíochta Seirbhíseach Eile, agus níos sonraí faoi réir a Theideal II, agus cód eitice agus dea-iompraíocht riaracháin faoi chomhair fhoireann an Bhoird Réitigh Aonair.

Nós imeachta maidir le hiarratas a dhéanamh

Sula gcuirfear an t-iarratas isteach, ba cheart don iarrthóir a sheiceáil go cúramach an gcomhlíonann sé gach ceann de na riachtanais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplóma, an taithí oibre ardleibhéil agus an acmhainn theangeolaíoch atá ag teastáil. Má tá aon cheann de na riachtanais incháilitheachta nach gcomhlíonann iarrthóir, eisiafar é go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú ar an idirlíon ar an suíomh gréasáin seo thíos agus na treoracha maidir le céimeanna éagsúla an phróisis a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun do chlárú a dheimhniú agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass más féidir é (11), agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Ar chríochnú do chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Má tá tuilleadh eolais uait nó má bhíonn fadhbanna teicniúla agat, seol ríomhphost chuig: HR-MANAGEMENT-ONLINE@ec.europa.eu

Dáta deiridh

Is é an 25 Feabhra 2022, 12.00 meán lae, am na Bruiséile, an sprioc-am le clárú. Ní féidir clárú ina dhiaidh sin.

Is fútsa atá sé do chlárúchán ar líne a chríochnú in am. Moltar go láidir duit gan fanacht go dtí cúpla lá roimh an sprioc-am chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárúchán ar líne sula mbeadh sé críochnaithe agat, rud a chuirfeadh iallach ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlactar le clárúcháin dhéanacha.

Forchoimeádann an Coimisiún Eorpach an ceart dáta deiridh an fholúntais seo a chur siar trína fhoilsiú in Iris Oifigiúil an Aontais Eorpaigh amháin.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin. Tá cosc ar iarrthóirí dul i dteagmháil, bíodh sé díreach nó indíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Cinnteoidh an Coimisiún agus an Bord Réitigh Aonair go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (12). Baineann sé sin go háirithe le rúndacht agus slándáil na sonraí sin.

---

(1)  https://www.srb.europa.eu/system/files/media/document/Annual%20Report%202020_Final_web.pdf, tuarascáil bhliantúil BRA 2020 lch. 72.

(2)  Rialachán (AE) Uimh. 806/2014 ó Pharlaimint na hEorpa agus ón gComhairle an 15 Iúil 2014 lena mbunaítear rialacha aonfhoirmeacha agus nós imeachta aonfhoirmeach maidir le réiteach institiúidí creidmheasa agus gnólachtaí infheistíochta áirithe faoi chuimsiú Sásra Réitigh Aonair agus Ciste Réitigh Aonair agus lena leasaítear Rialachán (AE) Uimh. 1093/2010 (IO L 225, 30.7.2014, lch. 1) https://eur-lex.europa.eu/legal-content/GA/TXT/?uri=celex:32014R0806.

(3)  Ní chuirtear taithí oibre san áireamh ach amháin más fíorchaidreamh oibre atá i gceist léi, caidreamh atá sainmhínithe mar fhíorobair a bhfuarthas pá aisti agus mar fhostaí (aon chineál conartha) nó mar sholáthraí seirbhíse. Déanfar gníomhaíocht ghairmiúil a rinneadh ar bhonn páirtaimseartha a ríomh ar bhonn pro rata, de réir chéatadán deimhnithe na n-uaireanta lánaimseartha a oibríodh. Cuirtear saoire mháithreachais/saoire tuismitheora/saoire páiste a uchtú san áireamh más faoi chuimsiú conradh oibre atá sí. Déantar dochtúireachtaí a chomhshamhlú le taithí oibre, fiú amháin nuair nach dochtúireachtaí ar pá iad, ach uastréimhse 3 bliana amháin atá i gceist sa chás sin, ar choinníoll gur éirigh leis an iarrthóir an dochtúireacht a bhaint amach. Ní féidir tréimhse áirithe a áireamh ach uair amháin.

(4)  Ba cheart d’iarrthóirí a léiriú go soiléir ina gcuraclam vitae na blianta go léir ina bhfuair siad taithí bhainistíochta: (i) teideal agus ról na bpost bainistíochta a bhí acu; (ii) an líon ball foirne a ndearna siad maoirseacht orthu sna poist sin; (iii) méid na mbuiséad a bhainistigh siad; (iv) líon na sraitheanna ordlathais os a gcionn agus faoina mbun; agus (v) líon a bpiaraí.

(5)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (is i mBéarla amháin atá an doiciméad ar fáil).

(7)  https://eur-lex.europa.eu/legal-content/GA/TXT/?uri=celex:32014R0806

(8)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(9)  https://eur-lex.europa.eu/legal-content/EN/TXT/PDF/?uri=CELEX:31967R0422&from=EN

(10)  https://eur-lex.europa.eu/legal-content/GA/TXT/?uri=celex:32014R0806

(11)  Tá eolas le fáil faoi conas CV Europass a chruthú ar líne ag: https://europa.eu/europass/en/create-europass-cv

(12)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

---